open-index/open-wikipedia-markdown huggingface dataset:
Namdal sykepleierhøgskole

**Namdal sykepleierhøgskole** var en høgskole for sykepleierutdanning, etablert i Namsos i 1939 under navnet Namdal sykepleierskole. Skolen ble i 1994 fusjonert inn i Høgskolen i Nord-Trøndelag.

Skolen var en videreføring av en kortere internutdanning av sykepleiere ved Namdal sykehus. Skoletiden var først 1½ år. Fra 1939 ble skolen godkjent som tre-årig  offentlig sykepleierskole. Fram til 1954 var skolen organisert som en del av sykehuset; i 1954 ble det etablert et eget styre. Skolen fikk nye bygg i 1957 og 1976. Skolen ble statlig høgskole i 1986. I 1992 ble treårig vernepleierutdanning opprettet. I 2001 ble det opprettet reseptarutdanning ved HiNTs avdeling i Namsos.

## Litteratur
* Gunhild Aardal. *Namdal sykepleieskole 40 år, 1939-1979*. Namsos, 1979
* Sigurd Krekling. *Namdal sykehus 1848-1973 : også litt om eldre tiders levesett og legetjeneste*. Namsos, 1973. ISBN 82-990169-0-8
Teger (andre betydninger)

**Teger** kan være:

* Teger, en gruppe insekter, de fleste plantesugende
* Skogflått, *Ixodes ricinus*.

* Tægerarbeid, fra et ord for tynne røtter
FAMAS

**FAMAS** (Fusil d'Assaut de la Manufacture d'Armes de Saint-Étienne) er et fransk automatgevær i bullpup-konfigurasjon.

Geværet ble designet og produsert hos den franske våpenprodusenten Saint-Étienne. FAMAS er standardgevær i det franske forsvaret. 

## Eksterne lenker
* 
* Buddy Hinton French FAMAS Picture Collection
* FELIN article, with FAMAS pictured as part of FELIN system
* world.guns.ru 
* FAMAS Resource Guide
* Remtek.com
Novoaleksandrovsk

**Novoaleksandrovsk** (russisk: Новоалекса́ндровск) er en by i Stavropol kraj i Russland. Den ligger rundt 110&nbsp; sørvest for Stavropol. Innbyggertall: 27&nbsp;315 (folketelling 2002), 25&nbsp;759 (folketelling 1989).

Den ble grunnlagt i 1804 av nybyggere fra sentral-Russland som landsbyen *Novo-Aleksandrovskoje* (russisk: Но́во-Алекса́ндровское). I 1832 ble den omgjort til kosakk-stanitsaen  *Novoaleksandrovskaja* (russisk: Новоалекса́ндровская). Den fikk bystatus under navnet Novoaleksandrovsk i 1971.

## Referanser
Pildammsteatern

**Pildammsteatern** er et amfiteater som ligger i Pildammsparken i Malmö. 

Det har blitt spilt friluftsteater i Pildammsparken siden 1914. Kjente skåninger som Nils Poppe, Edvard Persson, Jan Malmsjö og Ingvar Andersson har opptrådt på denne scenen. Det opprinnelige friluftsteateret ble bygget om til amfiteater i 1963.

Pildammsteatern har i hovedsak vært en scene for folkelystspill, operetter og farser. I de senere årene har scenen også blitt brukt til konserter og operaforestillinger. En del somrer har teateret hatt et gjennomsnittspublikum på 3000 besøkende per kveld, til tross for at teateret bare rommer 1500.

## Eksterne lenker
*
Novopavlovsk

**Novopavlovsk** (russisk: Новопа́вловск) er en by i Stavropol kraj i Russland. Den ligger rundt 180&nbsp;km sørøst for Stavropol. Innbyggertall: 23&nbsp;235 (folketelling 2002).

Den ble grunnlagt i 1777. Bystatus ble innvilget i 1981.

## Eksterne lenker
*
Izobilnyj

**Izobilnyj** (russisk: Изоби́льный) er en by i Stavropol kraj i Russland. Den ligger rundt 40&nbsp;km nordvest for Stavropol. Innbyggertall: 38&nbsp;926 (folketelling 2002), 32&nbsp;905 (folketelling 1989).

Izobilnyju ble grunnlagt i 1895 i forbindelse med byggingen av en jernbane. Den fikk innvilget bystatus i 1965.

## Referanser
Berghem

**Berghem** er et tettsted i Mark kommune i Västra Götalands län i landskapet Västergötland i Sverige. I 2010 hadde tettstedet 360 innbyggere.

## Referanser
Lermontov

**Lermontov** (russisk: Ле́рмонтов) er en by i Stavropol kraj i Russland. Den ligger rundt 130&nbsp;km sørøst for Stavropol. Innbyggertall: 22&nbsp;964 (folketelling 2002), 20&nbsp;772 (folketelling 1989).

Byen ble grunnlagt i 1953, og er oppkalt etter den russiske dikteren Mikhail Lermontov. Den fikk bystatus i 1956.

## Referanser


## Eksterne lenker
*
Mikhajlovsk (Stavropol kraj)

**Mikhajlovsk** (russisk: Миха́йловск) er en by i Stavropol kraj i Russland. Den ligger rundt 10&nbsp;km nord for Stavropol. Innbyggertall: 58&nbsp;153 (folketelling 2002), 42&nbsp;993 (folketelling 1989).

Den ble grunnlagt i 1784 som landsbyen Mikhajlovskoje (russisk: Миха́йловское) og ble senere en kosakk-stanitsa. I 1870 mistet den sin militære betydning og ble «degradert» til landsby igjen. I 1963 ble navnet endret til Sjpakovskoje (russisk: Шпа́ковское). Den fikk bystatus og navnet ble endret til Mikhajlovsk i 1999.

## Eksterne lenker
*
Mikhajlovsk

**Mikhajlovsk** kan vise til:

*Mikhajlovsk (Stavropol kraj) – en by i Stavropol kraj i Russland
*Mikhajlovsk (Sverdlovsk oblast) – en by i Sverdlovsk oblast i Russland
Georgijevsk

**Georgijevsk** (russisk: Гео́ргиевск) er en by i Stavropol kraj i Russland. Den ligger ved elva Podkumok (ei sideelv til Kuma), rundt 150&nbsp;km sørøst for Stavropol. Innbyggertall: 70&nbsp;575 (folketelling 2002), 62&nbsp;926 (folketelling 1989).

Bosetningen ble grunnlagt i 1777 som en festning. Bystatus ble innvilget i 1786.

## Referanser


## Eksterne lenker
*
Jacqueline King

**Jacqueline King** er en britisk skuespiller. Hun har spilt i blant annet TV-seriene *Casualty*, *[[The Bill]]* og *Doctors*. Hun er kanskje mest kjent for rollene Georgina Hodge i 11 episoder av *[[55 Degrees North]]* og Sylvia Noble i *[[Doctor Who]]*. Hun har også spilt i filmen *[[Gabriel & Me]]*.

I 2003 hadde hun en gjesterolle i *Doctor Who*-hørespillet *Deadline*, som var skrevet av Rob Shearman.

## Eksterne lenker
*
Roald Stensby

**Roald Stensby** (født 24. september 1940 i Oslo, død 25. juli 2018) var en norsk rockemusiker. I 1959 ble han først nr. to i Oslomesterskapet, og senere på året både norsk og nordisk mester i rock. Disse arrangementene, med tusenvis av tilskuere, ble arrangert på Jordal Amfi. Stensby fremførte Jerry Lee Lewis-låten «Breathless».

Sammen med Per «Elvis» Granberg og «Rocke-Pelle», tilhørte Stensby trioen som bidro til norsk rock på 1950-tallet og var blant de tre som først oppnådde å få utgitt egne plater.

Det ble gitt ut en EP med Stensby før han ble innkalt til militærtjeneste høsten 1960. Da han ble dimittert var den første, norske rockebølgen allerede over. Egil Monn-Iversen hadde gitt ut «Heartbreak Hotel» med Elvis Presley i Norge, og Stensby la inntil videre vokalistkarrieren på hylla. 

Stensby begynte å synge i 1958 med bandet Rockin’ Jailers og senere med The Rockin’ Dukes. Det ble gitt ut et par singleplater med Stensby i 1963 («Vestens rose») og 1965 («Tindrende øyne»), men Stensby gjorde seg best på engelsk, og med disse utgivelsene sluttet platekarrieren hans. 

I 2009 ble et portrett av ham brukt på frimerke fra Posten, sammen med Per «Elvis» Granberg, Per Harald «Rocke-Pelle» Hartvig og Jan Rohde.

Utgivelsene fra 1950-tallet og noe uutgitt materiale fra Stensby er å finne på samlingene *Norsk Rocks Skattkammer vol. 2 – Da rocken kom til Norge* (Backstage Records) utgitt i mai 2003 og *[[Norsk Rocks Historie]] Vol. 1* (NRK Universal Music, 2004).

## Referanser


## Eksterne lenker
* 
*
Ipatovo

**Ipatovo** (russisk: Ипатово) er en by i Stavropol kraj i Russland. Den ligger ved elva Kalaus, rundt 100&nbsp;km nordøst for Stavropol. Innbyggertall: 26&nbsp;122 (folketelling 2021)

Ipatovo ble grunnlagt i 1860 som bosetningen *Tsjemrek*. Navnet ble senere endret til *Vinodelnoje* (russisk: Виноде́льное, oversatt: *Landsbyen hvor det lages vin*) ettersom det var mange statlige vinkjellere i byen. I 1935 ble navnet igjen endret, til det nåværende Ipatovo, oppkalt etter den russiske helten fra borgerkrigen, P.&nbsp;M.&nbsp;Ipatov, som døde her i 1918. Ipatovo fikk innvilget bystatus i 1979.

## Referanser
Sean Yates

**Sean Yates** (født 18. mai 1960 i Ewell, Surrey, England), er en tidligere engelsk proffsyklist og sportsdirektør.

Yates ble profesjonell i 1982 for sykkellaget Peugeot. I 1988 syklet han for laget *Fagor*, før han i 1989 signerte for 7-Eleven (senere Motorola). I 1996 la han opp som aktiv syklist. Han ble sportsdirektør for Discovery Channel Pro Cycling Team i 2005, og var i 2008 i Astana. I 2009 ble han sportsdirektør for britiske Team Sky, men sluttet etter 2012-sesongen.

## Referanser


## Eksterne lenker
* 
*
Bildjevler

***Bildjevler*** (originaltittel: *Thunder in Carolina*) er en amerikansk action-drama fra 1960 regissert av Paul Helmick. Filmen er lagt til NASCAR-miljø i USA der vennskap og rivalisering er sentralt for handlingen. Hovedrollene spilles av Rory Calhoun, Alan Hale Jr. og Race Gentry.

## Handling
NASCAR-Racerkjøreren Mitch Cooper lærer opp mekanikeren Les York i faget. Det blir rivalisering og vennskapet ryker for en tid, men da Cooper ofrer sin egen sjanse i et billøp og setter livet på spill for York, går alt i orden igjen.

## Om filmen
*Bildjevler* ble innspilt i Darlington, Sør-Carolina.

Den amerikanske anmelderen Leonard Maltin har gitt den 2 av 4 stjerner.

## I rollene
(utvalg)
* Rory Calhoun –  Mitch Cooper 
* Alan Hale Jr. –  Buddy Schaeffer 
* Connie Hines –  Rene York 
* Race Gentry –  Les York (as John Gentry) 
* Ed McGrath –  Reichert 
* Troyanne Ross –  Kay Hill 
* Helen Downey –  Eve Mason 
* Van Casey –  Stoogie

## Referanser


## Eksterne lenker
*
Fritsla

**Fritsla** er et tettsted i Mark kommune i Västra Götalands län i landskapet Västergötland i Sverige. I 2010 hadde tettstedet  innbyggere.

## Referanser
Jundufjellene

**Jundufjellene** (kinesisk: 军都山, pinyin: *Jundu Shan*) er et fjellparti nord og nordvest for Beijing i Kina. Et langt avsnitt av Den kinesiske mur bukter seg langs disse fjellene, som ligger i de øvre deler av Beijings distrikt Huairou og fylke Yanqing.

Badaling ligger i Jundufjellene.

Fjellene kommer opp i en høyde på over 1500 m, og er i moderne tid blitt populært for skisport.

Langsetter fjellene finner man også severdigheter som Minggravene.

## Eksterne lenker
* Jundu Shan fra Baidu Baike
7-Eleven (sykkellag)

**7-Eleven Cycling Team**, senere **Motorola Cycling Team**, var et amerikansk profesjonelt sykkellag som ble grunnlagt i 1981 av Jim Ochowicz. Lagets innsats og resultater bidro sterkt til sykkelsportens økende popularitet i USA på 80-tallet.

## Historie
I starten besto 7-Eleven av syv syklister, blant dem den tidligere skøyteløperen Eric Heiden. De ble i 1985 det andre amerikanske laget i historien som deltok i Giro d'Italia  (*Gianni Motta* var det første i 1984) og i Tour de France (1986). 7-Eleven tok sammenlagtseieren i Giro d'Italia i 1988 ved Andy Hampsten, og vant flere etapper i Tour de France, blant annet ved Dag Otto Lauritzen i 1987.

Fra 1991 ble laget sponset av Motorola, og Lance Armstrong debuterte som profesjonell syklist på nettopp dette laget i 1992.

Laget drev i 1994/1995 utstrakt bruk av EPO.

Laget ble nedlagt i 1996.

## Meritterte ryttere på 7-Eleven og Motorola
* Raúl Alcalá
* Phil Anderson
* Lance Armstrong
* Steve Bauer
* Andy Hampsten
* Eric Heiden
* George Hincapie
* Dag Otto Lauritzen
* John Tomac
* Sean Yates
*Steinar Melbø

## Referanser
Julie Gardner

**Julie Gardner** (født 4. juni 1969) er en britisk produsent som er controller av Drama Commissioning hos BBC Television og sjef for drama hos BBC Wales. Hennes mest fremtredende jobb er som produksjonsleder på *[[Doctor Who]]*.

## Liv og virke
Gardner ble født i Neath og hun vokste opp i Glynneath. Hun gikk på Neath Tertiary College og studerte engelsk ved University of London. Hun jobbet opprinnelig som lærer før hun i midten av 1990-årene bestemte seg for å jobbe innen TV. Hennes første jobb var som sekretær til produsenten på den andre produksjonsblokken av BBC Twos dramaserie *[[Our Friends in the North]]*. Hun fikk senere jobb som manusredigerer og deretter som produsent hos BBC på dramaserier som *[[Silent Witness]]* og *[[The Mrs Bradley Mysteries]]*.

I 2000 begynte Gardner å jobbe som development producer hos London Weekend Television. Der produserte hun drama som *[[Me and Mrs. Jones]]* og en oppdatert versjon av *[[Othello]]* skrevet av Andrew Davies. Mens hun var der, begynte hun å jobbe med den walisiske forfatteren Russell T Davies på serien *[[Casanova (britisk TV-serie, 2005)|Casanova]]*.

I 2003 fikk hun jobben som head of drama hos BBC Wales og hun tok Davies' *Casanova*-prosjekt med seg. Gardners første oppdrag var å starte opp igjen produksjonen av *Doctor Who*. Hun tok kontakt med Davies, som tidligere hadde ytret et ønske om å jobbe på serien, og de begynte å jobbe med å bringe *Doctor Who* tilbake til TV-skjermene. Serien hadde premiere i mars 2005.

Gardner var BBCs representant i produksjonen av *[[The Girl in the Café]]* (2005), som var skrevet av Richard Curtis i forbindelse med kampanjen Make Poverty History. Hos BBC Wales bestilte hun også BBC One-dramene *May 33rd* (2004), *Dad* (2005), *[[The Chatterley Affair]]* (2006) og *[[Life on Mars]]* (2006&ndash;2007).

Gardner og Davies har også samarbeidet med å produsere seriene *[[Torchwood]]* og *[[The Sarah Jane Adventures]]*, som begge er basert på *Doctor Who*.

I september 2006 ble det kunngjort at Gardner ville ta over Jane Tranters stilling som controller av drama commissioning hos BBC Television etter at Tranter ble forfremmet til head of fiction. Gardner vil dog bli i stillingen hos BBC Wales og hun vil utføre begge jobbene samtidig frem til 2009. Da vil Piers Wenger ta over hennes stillinger hos både BBC Wales og *Doctor Who*.

Hun har fått æren for en økning i produksjon av drama i Wales og i 2007 sa waliseren Andrew Davies at hun er det beste som noen gang har hendt walisisk drama.

## Referanser


## Eksterne lenker
* 
*  BBC Press Office om Gardner og Davies som produserer ''Doctor Who''
Tujia

**Tujia** (kinesisk: 土家族, pinyin: *Tǔjiāzú*; endonym: *Bizika* 毕兹卡) er ett av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 er det 5,75 millioner av dem i Kina, for det meste i Wulingfjellene, i provinsene Hunan og Hubei og i tilstøtende områder.

Deres kultur har vært under press på hele 1900-tallet, og de har i stor utstrekning tilpasset seg den dominerende hankinesiske kulturen. Det er mulig at ikke flere enn 20&nbsp;000 til 30&nbsp;000 tujiaer benytter gruppens opprinnelige språk; de øvrige taler kinesisk eller miaospråk.

Tujiane er kjente for sine sangtradisjoner, sin visediktning og for hånddansen Baishou. Dette er en selskapsdans som går tilbake til 1500-tallet og som benytter seg av 70 rituelle gester for å vise til aspekter innen krigføring, landbruk, jakt, hoffliv og tradisjonelt levesett.
Beijings bymur

**Beijings gamle bymur** var frem til midten av 1900-tallet en av verdens mest overveldende bevarte bymurer i verden. De ble deretter frem til 1978 for det meste fjernet for å gi plass til Annen ringvei. 

I virkeligheten er løpet til Annen ringvei rett utenfor der muren forløp, omtrent over dens vollgrav. Det ville derfor ha vært mulig med en del anleggsmessige anstrengelser å bevare i alle fall det meste av muren.

Den opprinnelige bymuren ble bygget rundt 1435 under Ming-dynastiet. De fikk en monumental karakter. Muren hadde gjennomgående en basis på 20 meter bredde som mot toppen smalnet tiinn til 12 meter, høyden var på 12 meter. Det fantes ni portanlegg, hvorav tre fremdeles er bevarte:  Desheng-porten, Yongding-porten (rekonstruert i 2004) og Zhengyang-porten.

Allerede i 1900 ble deler av bymuren skadet eller ødelagt av opprørere eller særlig av utenlandske styrker under bokseropprøret. Men da befant muren seg alt i en generelt dårlig tilstand. Mellom 1911 og 1949 ble den så åpnet en del steder for å gi plass til veier og jernbaner. Under de første årene av det kommunistiske styret kom det til relativt åpne debatter om bevaring eller rivning. Den internasjonalt kjente kinesiske arkitekturhistoriker og byplanlegger Liang Sicheng (1901–1972) gikk inn for bevaring. Men mot slutten av bevegelsen La de hundre blomster blomstre ble diktaturtilstandene skjerpet og debatten stilnet; myndighetene bestemte seg så for nedriving i store stykker for å muliggjøre byggingen av Beijings undergrunnsbane og Annen ringvei.

I 1979 ble nedrivingene stanset, men da var det ikke meget igjen. De best bevarte delene er lite stykke sørøst i byen, sør for hovedjernbanestasjonen.
Femte ringvei (Beijing)

**Beijings femte ringvei** er en motorvei som omkranser den kinesiske hovedstaden Beijing. Den er en slags målestokk også, idet det for tiden (2008) er vanlig å definere området «Stor-Beijing» som alt som likker innenfor denne femte ring. 

Ringveien ble bygget mellom 2001 og 2003, og de siste avsnittene ble frigitt for allmenn trafikk den 1. november 2003. Den er en motorvei med hastighetsbegrensning på 100 km/t, noen steder 890 km/t. Ettersom hele ringveien er på 98 km, betyr det at man ved uhindret trafikk vil benytte én time på å tilbakelegge hele strekningen. Den 1. januar 2004 ble bompengestasjonene fjernet, slik at bruk av ringveien er gratis.
Røstipotet

**Røstipotet,** på tysk kalt *[[Rösti]]* eller *Kartoffelpuffer* og engelsk *hash brown*, er en matrett laget av poteter som er raspet eller skåret i strimler og deretter presset sammen i en kake, for så å bli stekt. Retten serveres vanligvis som en siderett, og er vanlig til frokost i USA og særlig Storbritannia sammen med pølser, bacon, saltsprengt storfekjøtt eller hamburgere. Rösti, en variant av *hash brown*, regnes som nasjonalrett i Sveits.

## Se også
* Rösti, stekt sveitsisk potetkake
* Potetpannekake, brukes både om omelett med potetbiter og pannekake av raspet potet

## Eksterne lenker
* Retter med røstipotet
1. departement

**1. departement** var i perioden 1814–1818 en av enhetene i den norske sentraladministrasjonen.

2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het *kollegier*. De fem departementene blei betegna ved tall, og 1. departement fikk ansvar for alle saker som angikk rikets finanser og regnskapsvesen og skattevesen. Departementet hadde videre anvisningsmyndighet for staten.

I og med Grunnloven av 17. mai 1814 endra regjeringsrådet betegnelse til statsrådet.

30. november samme år (ved etableringa av unionen med Sverige) blei departementsordninga endra. Det skulle da være seks departement. Finanssakene blei plassert i 5. departement. 1. departement fikk ansvaret for kirke-, undervisnings- og kultursaker, samt fattigomsorg og såkalte «milde stiftelser».

Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet.

## Sjefer for 1. departement (første ordning – finanssaker)

* Frederik Gottschalk von Haxthausen, 2. mars – 20. august 1814
* Carsten Tank (sammen med Haxthausen), 2. mars – 27. juli 1814
* Poul Christian Holst (konstituert sjef uten å være medlem av statsrådet), 20. august – 7. oktober 1814
* Jørgen Herman Vogt (konstituert sjef uten å være medlem av statsrådet), 7. oktober – 18. november 1814 

## Sjefer for 1. departement (andre ordning – kirkesaker)

* Niels Treschow, 30. november 1814 – september 1816
* Christian Krohg, september 1816 – november 1817
* Niels Treschow, november 1817 – tredje ordning

## Kilder

* *Håndbok for Riksarkivet* (redigert av Knut Johannessen, Ole Kolsrud og Dag Mangset), ad Notam Gyldendal, Oslo 1992, side 86–88.
* *Det norske statsråd 1814–1945*, Statsministerens kontor 1996, side 19 ff.
Bernd Schuster

**Bernd Schuster** (født 22. desember 1959 i Augsburg) er en tysk fotballtrener, tidligere midtbanespiller.

Bernd Schuster fikk sitt gjennombrudd da  vant EM 1980. Han spilte 21 landskamper for Vest-Tyskland. Schuster var en av FC Barcelonas stjernespillere sammen med bl.a. Diego Maradona i 1980-årene. Senere spilte han for både Real Madrid og Atletico Madrid. I 1993 flyttet han tilbake til Tyskland og spilte for Bayer Leverkusen.

Franz Beckenbauer forsøkte å overtale Schuster til å gjøre landslagscomeback til VM 1990. Beckenbauer ville bygge laget rundt Schuster som spillemotor. Schuster var imidlertid ikke interessert. 

Etter avsluttet karriere ble Schuster trener. Etter varierende resultater i begynnelsen av trenergjerningen gjorde han suksess i den spanske klubben Getafe i perioden 2005&ndash;2007. Sommeren 2007 etterfulgte han Fabio Capello som trener i Real Madrid etter at Capello hadde fått sparken. Han har hatt suksess i storklubben, de vant blant annet den spanske ligaen i 2008. 9. desember 2007 ble Bernd Schuster avskjediget, grunnet svake resultater.

## Meritter
* 21 A-landskamper for Vest-Tyskland

* EM-gull i 1980 (Vest-Tyskland)
* Vinner av cupvinnercupen i 1982 (FC Barcelona)
* Spansk ligamester 1985, 1989, 1990 (Real Madrid)
* Spansk cupmester 1981, 1983 (FC Barcelona) 1988, 1989 (Real Madrid), 1991, 1992 (Atletico Madrid)

## Klubber som spiller
* 1978–1980: FC Köln
* 1980–1984: FC Barcelona
* 1984–1990: Real Madrid
* 1990–1993: Atletico Madrid
* 1993–1996: Bayer 04 Leverkusen
* 1996–1997: Club Universidad Nacional

## Klubber som trener
* 1997–1998: Fortuna Köln
* 1998–1999: FC Köln
* 2001–2003: Xerez CD
* 2003–2004: Sjakhtar Donetsk
* 2004–2005: Levante UD
* 2005–2007: Getafe CF
* 2007–2008: Real Madrid
* 2010–2011: Beşiktaş
*2013–2014: Málaga CF
*2018–2019: Dalian Yifang FC

## Referanser


## Eksterne lenker
* 
* Spillerbiografi om Bernd Schuster (svensk)
Joachim Thomassen

**Joachim Thomassen** (født 1988) er en norsk tidligere fotballspiller. 

Han har tidligere spilt for Yven IF, Sarpsborg Fotballklubb, FK Sparta Sarpsborg, Fredrikstad og Vålerenga. Joachim ble i tidlig alder sammen med sin bror sett på som et fotballtalent, og har etablert seg som fotballspiller. Den 21. februar 2012 skrev han under en fireårskontrakt med Vålerenga. Joachim Thomassen er sønn av Morten Thomassen som spilte fotball for Greåker IF, Sarpsborg FK og Fredrikstad FK.

## Referanser


## Eksterne lenker
* 
* Joachim Thomassens spillerprofil på ffksupporter.net
Karl Alpiger

**Karl Alpiger** (født 27. april 1961 i Wildhaus) er en tidligere sveitsisk alpinist.

I løpet av karrieren vant han fem utforrenn i verdenscupen. Under VM 1987 i Crans-Montana og VM 1989 i Vail tok han bronse i utfor. Etter at han la opp, har han blant annet jobbet som fjernsynskommentator. Han eier også en sportsforretning i Wildhaus.

## Verdenscupseire

## Eksterne lenker
* 
* Sport-Center Wildhaus
Wallace Fernando Pereira

**Wallace Fernando Pereira**, best kjent bare som **Wallace**, (født 29. oktober 1986) er en brasiliansk tidligere fotballspiller som spilte for Fredrikstad FK fra 2008 til 2010.

## Referanser


## Eksterne lenker
* 
*  Wallace Fernando Pereiras spillerprofil på ffksupporter.net
Christian Halvorsen

**Christian Halvorsen** (født 25. februar 1988) er en norsk fotballspiller som spiller for Kvik Halden FK, som han kom til fra Østsiden. Som junior spilte han for Fredrikstad FK og han var i A-stallen i 2008-sesongen.

## Eksterne lenker
*
2. departement

**2. departement** var i perioden 1814–1818 en av enhetene i den norske sentraladministrasjonen.

2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het *kollegier*. De fem departementene blei betegna ved tall, og 2. departement fikk ansvar for «samtlige til den indvortes Bestyrelse henhørende Sager», samt saker angående politi, telegraf, veier, post, skyss og sesjon.

I og med Grunnloven av 17. mai 1814 endra regjeringsrådet betegnelse til statsrådet.

30. november samme år (ved etableringa av unionen med Sverige) blei departementsordninga endra. Det skulle da være seks departement. Det meste av «indresaker» blei plassert i 4. departement, mens politi, skyss, vei og post blei tillagt 3. departement. 2. departement fikk etter dette ansvaret for juridiske spørsmål og rettsvesen.

Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet.

## Sjefer for 2. departement (første ordning – indre saker)

* Jonas Collett, 2. mars – 11. november 1814 
* Mathias Otto Leth Sommerhielm, 11. november 1814 – andre ordning

## Sjefer for 2. departement (andre ordning – justissaker)

* Mathias Otto Leth Sommerhielm, 18. november 1814 – juni 1815
* Christian Adolph Diriks, juni 1815 – september 1816
* Mathias Otto Leth Sommerhielm, september 1816 – mai 1817
* Christian Adolph Diriks, mai 1817 – oktober 1817
* Christian Krohg, oktober 1817 – mars 1818
* Christian Adolph Diriks, mars 1818 – tredje ordning

## Kilder

* *Håndbok for Riksarkivet* (redigert av Knut Johannessen, Ole Kolsrud og Dag Mangset), ad Notam Gyldendal, Oslo 1992, side 86–88.
* *Det norske statsråd 1814–1945*, Statsministerens kontor 1996, side 19 ff.
Sogn og Fjordane ingeniørhøgskule

**Sogn og Fjordane ingeniørhøgskule** (**SFIH**) var en høgskole for ingeniørutdanning, etablert i Førde i 1988. Skolen ble statlig høgskole fra 1992, og i 1994 ble den fusjonert inn i Høgskulen i Sogn og Fjordane.

## Referanser
Tibetanere

**Tibetanere** er et folkeslag som har det gamle Tibet som sin hjemstavn. Det er i dag knapt seks millioner tibetanere i verden, og de fleste bor i Folkerepublikken Kina, der de ifølge folketellingen av 2000 talte 5&nbsp;416&nbsp;021 personer. De aller fleste av Kinas tibetanere bor i Den autonome region Tibet (44,81 %) og i de tilgrensende provinsene Sichuan (23,43 %), Qinghai (20,06 %), Gansu (8,18 %) og Yunnan (2,37 %). 

I den autonome region Tibet var i 2000 92,77 % av befolkningen tibetanere (skjønt ved innvandringen fra hankinesiske områder er andelen synkende), i Qinghai 22,53 %, i Gansu 1,76 % og i Sichuan 1,54 %. Flertallet av tibetanerne tilhører den lamaistiske buddhisme. Mange tibetanere lever nomadisk i Tibet og i Himalaya.  

Rundt 130 000 tibetanere lever i eksil, for det meste i Nepal, India og Bhutan. 

## Litteratur
* Andreas Gruschke: «Wer sind die Tibeter?», i Wulf Köpke/Bernd Schmelz (utg.): «Die Welt des Tibetischen Buddhismus», *Mitteilungen aus dem Museum für Völkerkunde Hamburg*, Neue Folge, Band 34. Hamburg, 2005, s. 171-221 – ISBN 3980922243
* Andreas Gruschke: Demographie und Ethnographie im Hochland von Tibet", i: Geographische Rundschau, 49 (1997), Heft 5, S. 279-286
Pildammsparken

**Pildammsparken**, tidligere også kalt **Baltiska parken**, er Malmös største park. 

Parken, som er 45 hektar stor, ligger rundt en dam som ble anlagt som byens vannreservoar ved slutten av 1600-tallet. Piltrærne ble plantet for å forsterke dammens beskyttelsesvoller. Parken ble anlagt på den plassen som den den baltiske utstillingen ble avholdt i 1914. Fra utstillingen finnes stort sett bare igjen den Kongelige paviljongen, som nå blir kalt Margaretapaviljongen.

Etter utstillingen vendte byingeniøren Anders Nilsson seg til den danske hagearkitekten Erik Erstad-Jørgensen. Han utarbeidet et forslag til parkanlegg, som ble fremlagt i 1915. Men prosjektet ble forsinket, blant annet på grunn av krigen, og på det tidigere utstillingsområdet ble det dyrket poteter på grunn av matmangel mens kongresshallen ble brukt som rotfruktslager. Men tilslutt ble det besluttet at planene skulle fullføres. I 1920 gikk imidlertid Nilsson av og hans etterfølger Erik Bülow-Hübe hadde et helt annet syn på parkanleggingskunsten. Dette ledet til at arbeidet ble stoppet og Bülow-Hübe utarbeidet et helt nytt forslag, som ble lagt fram i 1926. Det ble dette forslaget i litt revidert form som ble realisert.

En nyere anlegg er Galatheas hage, tiltenkt for meditasjon. Det sirkelformede området ”tallerkenen” benyttes på sommertid til piknik og idrett.  Det nåværende Pildammsteatern er et amfiteater som ble anlagt i 1963 som en erstatning for et eldre friluftsteater. Det gamle vanntårnet rommer iblant kunstutstillinger. Den populære mosjonsruten rundt dammen måler cirka 1,5 kilometer.

Ved Roskildevägen ligger *Roskilde* barnehage og utendørsbarnehagen *Stock och Sten* holder også til i parken.

Fra 2004 blir parkens besøkende om sommeren budt på et lysshow i form av projiserte bilder på dammens fontene.


Fil:Pildammsparken1.JPG|Den lilla dammen
Fil:Pildammsparken2.JPG|Den stora dammen
Fil:Pildammsparken3.JPG
Fil:Galatheas-hage.JPG|Galatheas hage
Endre Brunstad

**Endre Otto Brunstad** (født 1. juni 1967) er en norsk språkforsker og professor i nordisk fagdidaktikk/språk ved Universitetet i Bergen. Han er fra Sykkylven kommune, Møre og Romsdal. Brunstad var leder av Noregs Mållag i perioden 2003-05, og han har doktorgrad i nordisk språkvitenskap.

## Referanser


## Eksterne lenker

* Informasjon om Brunstad fra Universitetet i Bergen
* «Endre Brunstad innstilt som ny leiar i Noregs Mållag», fra nettstedet til Norges Mållag (nynorsk)
AR-15

**AR-15** (ArmaLite-15) er et gevær fra USA som er basert på 7,62 mm AR-10, designet rundt 1957 av Eugene Stoner hos Armalite. 

AR-15 er en videreutvikling av AR-10, og ble i utgangspunktet laget for å bruke 5,56 × 45 mm NATO-ammunisjon, men i dag finnes det versjoner i mange forskjellige kaliber, og nedre låsekasse vil ofte være merket ¨CAL. MULTI¨ og kan anses som et systemvåpen. Våpenet bruker i de fleste versjoner STANAG magasiner. Den originale AR-15 var i utgangspunktet et automatgevær. Colt kjøpte rettighetene i 1959. En modifisert utgave av AR-15 ble godkjent og 85&nbsp;000 stk bestilt til US Army i november 1963, under modellnavnet XM16E1. USAs forsvar tok etter hvert modifiserte varianter av AR-15 designet i bruk som sitt standard automatgevær under flere navn, det mest kjente er M16. Colt fortsatte å bruke navnet AR-15, men da som halvautomatisk rifle for sivil bruk i salg fra 1964.  

AR-15 benytter direkte støtgassystem som er en type gassoperasjon for et skytevåpen som leder gass fra en avfyrt patron indirekte (gjennom løpet, gjennom en gassblokk og deretter gjennom et gassrør) inn i boltholderen eller glideenheten for automatisk å kaste ut tomhylse og sette ny patron i kammeret. Skytevåpen som bruker direkte støt, er teoretisk lettere, mer nøyaktige og rimeligere enn skytevåpen som bruker renere og kjøligere gasstempelsystemer, som man eksempelvis finner i HK416, som også er basert på AR-15 designet.  

AR-15 er i dag en moderne sportsrifle. AR-15-kloner produseres av flere produsenter og brukes av sivile til skytesport og jakt samt politi i noen land. Navnet AR-15 er opphavsbeskyttet og tilhører Colt, derfor har kloner laget av andre fabrikanter, andre navn. I Norge kan man erverve AR 15 til sport hvis man er medlem i forbundene DSSN eller NROF. Våpenet er ikke godkjent til jakt som halvautomatisk, men det finnes både pumpe og rett trekker utgaver som er lovlige til jakt, et eksempel på disse er Schmeisser SP15.

## Eksterne lenker
* 
* Modern Firearms article 
* Eugene Stoner AR15
* Terminal Ballistics of AR15
* Comparison of internal AR15 and M16 parts
Sogn og Fjordane sjukepleiarhøgskule

**Sogn og Fjordane sjukepleiarhøgskule** var en høgskole for sykepleierutdanning, etablert i
Førde i 1979 under navnet Sjukepleieskulen i Sogn og Fjordane. Skolen ble i 1994 fusjonert inn i Høgskulen i Sogn og Fjordane.

Skolen fikk navnet Sogn og Fjordane sjukepleiehøgskule i 1983, og ble statlig høgskole i 1986.
Zhuxi

**Zhuxi** kan være:

*Den kinesiske filosofen Zhuxi 朱熹
*Fylket Zhuxi 竹溪 i byprefekturet Shiyan i provinsen Hubei i Folkerepublikken Kina
Ingvald

**Ingvald** er en nyere variant av mannsnavnet *Ingevald* som har opprinnelse i de norrøne ordene *ingwia*, «dedikert til Ing», og *valdr*, «hersker». *Ingivaldr* var en norrøn form av navnet, og *Ingevall* og *Ingevåll* var gammelsvenske varianter.

*Ingvald* har norsk navnedag 10. april, men det har blitt foreslått å fjerne navnet fra navnedagslisten ved neste oppdatering.

## Utbredelse
*Ingwald* var et vanlig navn i England på 500-tallet.

*Ingvald* var et populært navn på norske guttebarn på siste halvdel av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Ingvald Undset (1853–1893), norsk arkeolog og far til Sigrid Undset
* Ingvald Svinsås-Lo (1897–1980), norsk politiker
* Einar Ingvald Haugen (1906–1994), amerikansk språkforsker
* Ingvald Ulveseth (1924–2008), norsk politiker og statsråd
* Jens-Ingvald Olsen (f. 1954), norsk lokalpolitiker

## Referanser


## Eksterne lenker
*
Neurogenese

**Neurogenese** er fornyingen av sansereseptorer. En syklus av fødsel, utvikling og død av neuronale celler og hjelper pattedyr, fugler og insekter til å tilpasse seg miljømessige forandringer og påvirker læring og hukommelse hele livet. Denne syklusen tar over 5-7 uker for luktereseptorer, og 1-2 uker for smaksreseptorer (Goldstein, 2010)
Planum temporale

**Planum temporale** er det corticale området på baksiden av auditory cortex. Denne delen er blant de viktigste funksjonelle områdene for språk.
Primary motor cortex

**Primary Motor Cortex**, også kalt **M1**, er den delen av hjernen som jobber med å planlegge og utføre bevegelser. Den ligger midt i hjernen og strekker seg fra «kjernen» av hjernen og ut til ca. midt oppå hodet.
Corpus callosum

**Corpus callosum** er et tykt bånd av hvitt vev (nervefiber) som ligger nedenfor de to hjernehalvdelene og binder dem sammen med mer enn 200 millioner aksoner. Den viderebringer informasjon som mottas på den ene siden over til den andre. Unntaket er lukt som prosesseres på den siden som det neseboret som oppdager den. Corpus callosum er relativt større hos kvinner enn hos menn.

## Litteratur
* Per Brodal *Sentralnervesystemet* Universitetsforlaget 5. utgave, 2013 ISBN 9788215021126
HMS «Neptune» (1909)

**HMS «Neptune»** var et britisk slagskip.

HMS «Neptune» ble utviklet som et forsøk på å løse problemet med tidligere skip hvor de ikke kunne bruke hele hovedbestykningen i en bredside. «X»-tårnet ble plassert et dekk høyere enn «Y»-tårnet, og «P»- og «Q»-tårnet ble arrangert slik at de kunne skyte over dekket. Løsningen var ikke uten problemer, skyting over dekket var en påkjenning for skroget og «X»-tårnet kunne ikke skyte rett bakover uten å risikere å påføre mannskapene i «Y»-tårnet skader som hjernerystelser, men skipet kunne i prinsippet skyte en bredside med alle ti kanonene i hovedbestykningen.

Hun var ved tidspunktet hun ble operativ det raskeste slagskipet i den britiske marinen. Ved prøvene oppnådde hun en hastighet på 22,7 knop, og hun kunne holde en hastighet på 21,75 knop over åtte timer.

HMS «Neptune» ble operativ i januar 1909, og i mai samme år ble hun flaggskip for øverstkommanderende i hjemmeflåten. Hun tok del i Jyllandsslaget uten skader. Ble satt i reserve i 1919 og solgt for opphugging i september 1922.

## Kilder

*
Sjette ringvei (Beijing)

**Beijings sjette ringvei** 六环路 (hanyu pinyin: *Liu Huan Lu*) er en motorvei som sirkler i tilnærmet rektangulær form rundt Beijing i Folkerepublikken Kina. Den ligger i snitt 15-20 kilometer utenfor sentrum. De første seksjoner ble åpnet for trafikk i 2000/2001, og hele ringen var ferdig mot slutten av 2004. Motorveien ligger helt i den kinesiske hovedstadens utkant, til og med utenfor Beijing Capital International Airport.
Siv Helberg

**Siv Helberg** (født 1970) er en norsk journalist, programleder og prosjektleder som har vært ansatt i NRK siden 1997.

Helberg er fra Verdal. Hun er utdannet innen kulturstudier fra Høgskolen i Telemark, Universitetet i Bergen og eksamen fra Journalistutdanninga i Bodø.

I 1997 ble hun ansatt i NRK Troms. I NRK har bun blant annet vært programleder i *[[Sveip (2008)|Sveip]]* på NRK2 (2008–2009), *[[Sommeråpent]]* (1999, 2009, 2010). Hun har også jobbet som prosjektleder.

## Referanser


## Eksterne lenker
*
Gliaceller

**Gliaceller** er celler som danner gliavevet, også kalt nevroglia, sammen med nervecellene. Dette er et støttevev som bare finnes både i sentralnervesystemet og i det perifere nervesystemet.  Målt i volum fyller gliacellene over halvparten av menneskehjernen, med 9-10 gliaceller for hver nervecelle. Jo mer kompleks en art er, jo flere gliaceller er det for hver nervecelle. Mennesket er den art som har forholdsvis flest.  

Gliacellene kan deles inn i fire typer: 

*Astrocyttene er de største, og omgir synapsene (= kontaktpunktene mellom nervecellene).  Astrocyttene regulerer dermed kommunikasjonen mellom nervecellene og sørger for å fjerne overskytende signalstoffer. Erindringer lagres i hukommelsen ved at synapsene styrkes i bestemte nervebaner.  I cellekulturer med både nerveceller og astrocytter, dannes syv ganger flere synapser enn i kulturer med bare nerveceller. Astrocyttene produserer nemlig en gruppe proteiner kalt trombospondiner som stimulerer både dannelse og vekst i synapsene. Forskeren Marian Diamond fant en uvanlig tetthet av gliaceller i hjernebarken hos Albert Einstein. Imidlertid er det ikke kjent om dette kan ha vært grunnen til hans genialitet. Obduksjoner av pasienter som led av dyp depresjon da de døde, har påvist tap av et stort antall astrocytter i deler av pannelappen, som regulerer humøret. 

*Oligodendrocyttene danner myelin, kjeder av fett.  Uten dem oppstår sklerose.  Tap av oligodendrocytter i amygdala har vært påvist ved obduksjon av deprimerte pasienter. 

*Mikrogliaceller er immunceller.  Blir de overaktivisert, oppstår kroniske nervesmerter, slik kreftpasienter kan oppleve etter kjemoterapi. Slike smerter kan ikke engang lindres med morfin, siden morfinen bare påvirker selve nervecellene, mens årsaken sitter i mikrogliacellene.

*Ependymceller er celler som kler ventrikkelsystemet i hjernen og spinalkanalen.

## Referanser
Per Egil Swift

**Per Egil Swift** (født 22. januar 1972) er en norsk fotballtrener og tidligere fotballspiller.

I oppveksten drev han også med langrenn for klubben Oseberg skilag, blant annet sammen med landslagsløperen Anders Aukland. Han har spilt midtbane og forsvar for Eik-Tønsberg (frem til 1992),  (1993, 18 kamper og ingen mål), Tromsø Idrettslag (1994-97, 100 kamper og 16 mål) der han vant Norgesmesterskapet i fotball for herrer 1996, Lyn FC (1998-2003, 166 kamper og 32 mål) der han fikk bronse i Tippeligaen 2002, og avsluttet sin eliteseriekarriere i Vålerenga Fotball (2004-05). Han forlot klubben til fordel for FK Tønsberg og fikk dermed ikke være med på å vinne Tippeligaen 2005 med Vålerenga. Han er tidligere trener for Tønsberg i 2. divisjon fotball for herrer (2006-2008). Av utdanning er han diplommarkedsfører fra Oslo Merkantile Høyskole.

Han er lærer og trener ved Wang Toppidrett i Tønsberg avd. fotball (sportssjef).

## Referanser
BMA

**BMA** kan sikte til:

* Boston-Maine Airways, var et amerikansk flyselskap fra Portsmouth i New Hampshire i USA.
* IATA-koden til Bromma lufthavn i Sverige.
Guomao

**Guomao** (kinesisk: 国贸, pinyin: *Guómào*) er et nabolag i Beijing i nærheten av Dabeiyao og Beijing CBD. China World Trade Center ligger her; navnet *Guomao* er avledet av det kinesiske ordet for dette.
Lie-gruppe

**Lie-gruppe** er innen matematikk en gruppe G som også er en mangfoldighet M der gruppeoperasjonen og dens invers er glatt. Uformelt kan man anse disse som ett geometrisk objekt med en Binær operasjon som Deriverbar uendelig mange ganger.

Navnet kommer fra den norske matematikeren Sophus Lie, som arbeidet med differensialligninger, og oppdaget at løsningene han fant hadde symmetrier. Hans arbeide med disse symmetriene la grunnen for den moderne geometrien, der liegrupper og deres operasjoner på topologiske rom spiller mange av hovedrollene.

Et eksempel er de reelle tallene M = \mathbb{R} med gruppeoperasjon + og standardtopologien: Her er gruppeoperasjonen

\mathbb{R} \times \mathbb{R} \to \mathbb{R}, \ (a,b) \mapsto a+b

kontinuerlig, og det samme gjelder inversfunksjonen

\mathbb{R} \to \mathbb{R}, \ a \mapsto -a. 

Et annet eksempel vil være en sirkel S^1 og rotasjon med en vinkel \theta
.

De fleste Lie-grupper forekommer som matrisegrupper og kan derfor anses som undergrupper av den generelle lineære gruppen

GL(n,\mathbb{R}) = \left\{ A \in M_{n,n}(\mathbb{R}) \mid \det(A) \neq 0 \right\}.

Lie fant at siden gruppen da har en Kalkulus, kan man forstå  G sin infinitesimale struktur rundt identiteten ved dens Lie-algebra.

## Formell definisjon
En liegruppe består av en trippel 
(G, \cdot, \tau)
der G er en mengde, \cdot er en binær operasjon på mengden og \tau er en topologi på mengden, slik at (G, \cdot) er en gruppe, (G, \tau) er en deriverbar mangfoldighet, og avbildningene \Phi \colon G \times G \to G og i \colon G \to G gitt av \Phi(g,h)=g \cdot h, og i(g)=g^{-1}, er glatte.

## Referanser
Annen ringvei (Beijing)

**Beijing annen ringvei** (kinesisk: 北京二环路, pinyin *Er Huan Lu*) i Beijing er en ringvei og samtidig en målestokk som benyttes for å beskrive sentrumsområdets yttergrense. Den er i alt på 30–40&nbsp;km. Den er på det nærmeste bare noen få kilometer fra Den himmelske freds plass. Den er bred, men nærheten til sentrum betyr at den ofte er rammet av trafikkork.

Den nordlige lengden av ringveien løper der norddelen av Beijings bymur løp. Den ble nedbygd og fjernet – for å gi plass til ringveien, ble det sagt. Strengt tatt ligger ikke ringveien nøyaktig der bymuren løp, men på de fleste stedene der den gamle vollgraven foran murene var. Det kunne altså med en del anstrengelser vært mulig å bygge ringveien slik den ble lagt uten å fjerne større deler av bymuren.

Også de fleste andre deler av ringveien følger den nedrevne bymurens løp. De første delene av ringen var klar mot slutten 1970-årene.

I øst og i vest ble Annen ring senere utvidet. De gamle strekkene i nord-sør-retning ble beholdt, men lenger ut fikk ringveien et ytre løp i tillegg.

Ringveien ble så fortettet av trafikk i 1990-årene at den måtte utvides. I 2001 var dette arbeidet ferdig. For å motvirke trafikkork er det installert et avansert varslingssystem som kan hjelpe bilister til å velge alternative ruter når det begynner å tette seg til.

## Ingen Første ringvei
Beijing har ingen gateløp som heter Første ringvei. Imidlertid er det i alle fall på tre kanter noen større gater som utpeker seg som en naturlig indre ring. I østenden er den mest naturlige delen av denne indre ring blitt til gågate i lange strekk.
Bitten Modal

**Bitten Modal** (født 5. januar 1940, død 29. april 2008 i Flekkefjord) var en norsk journalist, feminist og forfatter. Hun var datter av tidligere ordfører Jakob Modal (KrF).

Hun utdannet seg i 1970-årene ved Norsk Journalistskole.

Sammen med blant andre forfatteren Bjørg Vik var hun med på å starte tidsskriftet *[[Sirene (magasin)|Sirene]]* i 1973. Det var en ressurssterk kvinnegruppe, som ytterligere ble styrket ved journalisten IdaLou Larsens inntreden i redaksjonen i 1974. Senere kom Bitten Modal til å trekke seg ut av redaksjonen, fordi hun mente tidsskriftet var blitt for tannløst. Hun ønsket større fokus på tiltak i arbeidslivet som kunne få kvinner flest til å engasjere seg. Kvinners hverdag og deres behov for selvutfoldelse ble viktige faktorer i Bitten Modals forsøk på å skape større bevissthet omkring feministiske standpunkter.

Sammen med SV-politiker og senere professor i sosialpsykologi Berit Ås, reiste Bitten Modal i 1974 til den internasjonale kvinnekonferansen i New York, hvor de også møtte Yoko Ono og John Lennon. Lennon var en av to menn til stede. Han satt midt i salen og gjorde opptak av foredragene, og spesielt Berit Ås' foredrag om ulikheter mellom mannsspråk og kvinnespråk vakte rockeartistens begeistring. Ettersom Lennon ønsket å få skrevet ut de foredragene som han syntes best om, og Bitten Modal kunne skrive på maskin etter touchmetoden, ble de begge invitert til å bo sammen med ekteparet Ono-Lennon i deres leilighet nær Central Park.

Bitten Modal ivret som styremedlem i Oslolaget av Norsk Kvinnesaksforening for å eksperimentere med nye aksjonsformer. For å motvirke at mannsmakt kun ble byttet ut med kvinnemakt, ville hun skape engasjement og aktiviteter som kunne føre til nye erkjennelser på det feministiske plan. Hun ønsket derfor å etablere en bred grasrotbevegelse, ikke en hvor bare noen ganske få kvinner i realiteten bestemte for alle de andre.

Ved siden av sitt eget forfatterskap og journalistiske virke har Bitten Modal også oversatt Dea Trier Mørchs *Inn i verden* (1978). Hun har dessuten vært styremedlem i Norsk Faglitterær Forfatterforening.

## Bibliografi
* *[[Bangladesh]] – kvinner i et u-land*. Cappelen. Norsk journalistskole. [Hovedoppgave]. Oslo 1975. ISBN 97-8820-2034-39-9
* *ABC for abortsøkende*. Uglebøkene. Cappelen. Oslo 1976. ISBN 82-02-03635-6
* *Søstre i skyggen*. Uglebøkene. Cappelen. Oslo 1976. ISBN 82-02-03439-6
* (red): *Nordens Svale: Festskrift til [[Torborg Nedreaas]] på 70-årsdagen 13. Nov. 1976*. Aschehoug. Oslo 1976. ISBN 82-03-08751-5
* *Bak sløret – to norske kvinner i [[Pakistan]]*. Casa. Oslo 1989. ISBN 82-7510-000-3

## Kilder
* Torild Skard: «Bitten Modal» [Nekrolog] (s. 15). *Aftenposten* nr. 212. Fredag 9. mai 2008.

## Referanser


## Eksterne lenker
*
Da Vinci-broen

**[[Leonardo da Vinci]]-broen** er et prosjekt av maleren og kunstneren Vebjørn Sand som en del i hans da Vinci-prosjekt. Da Vinci-broen er en gangbro, og den ligger over Europavei E18 i Nygårdskrysset i Ås kommune. Broen er 108 meter lang.

Vebjørn Sand så tegningene av broen første gang i 1985. Senere i 1995 så han en modell av broen utstilt i Stockholm, og han fikk ideen om å bygge broen i full størrelse. Broen ble åpnet i oktober 2001 av dronning Sonja.

Broen har fått solid mediedekning i Norge og i resten av verden. I USA har broen blitt omtalt i CNN, Washington Post, The New York Times og Time Magazine. Leonardo da Vinci la fram en miniatyrmodell av broen i 1502 som opprinnelig var tegnet til den tyrkiske sultanen Bayezid_II og ment til å krysse Det gylne horn ved Bosporos-stredet. Broen skulle opprinnelig være 240 meter lang.

## Galleri


Fil:Leonardo Bridge.jpg|Det gylne horn-broen i da Vincis tegning


## Se også
*Liste over broer i Norge

## Referanser


## Eksterne lenker
* Vebjørn Sand and variations on a theme by Leonardo 
* Da Vinci-broen på broer.no
* Streicker Bridge project information
* Streicker Bridge at Princeton ligner Da Vinci-brotegningen til en viss grad.
Dea Trier Mørch

**Dea Trier Mørch** (født 9. desember 1941, død 26. mai 2001) var en dansk forfatter og grafiker.

Dea Trier Mørch begynte på Kunstakademiets malerskole som 16-åring og debuterte i 1961 på Kunstnernes Efterårsudstilling. Hun ble uteksaminert fra Kunstakademiet i 1964 og videreutdannet seg i 1960-årene flere steder i Øst-Europa. Hun startet i en abstrakt tradisjon, men fikk etter hvert et mer realistisk uttrykk, noe som blant annet knyttes til hennes sosialistiske overbevisning. 

På slutten av 1960-årene begynte hun å skrive bøker, som hun ofte illustrerte med egne grafiske arbeider. I den samme perioden var hun med på å stifte det sosialistiske kunstnerkollektivet Røde Mor, blant annet sammen med Troels Trier, som hun bodde sammen med, og noen år var gift med. Han er far til hennes tre barn. Sønnen Tobias Trier er blitt kjent som musiker.

Dea Trier Mørch fikk et stort gjennombrudd med romanen *Vinterbarn* fra 1976, som senere ble filmatisert av Astrid Henning-Jensen. I denne og mange av de følgende romanene trer Mørchs politiske holdniger frem, i form av solidariteten med andre kvinner og troen på kollektivets rett over individets.

## Bibliografi
* *Sorgmunter socialisme* (beretninger fra Sovjetunionen, 1968)
* *Polen* (reiseskildring, 1970)
* *Vinterbørn* (1976)
* *Kastaniealleen* (1978)
* *Den indre by* (1980)
* *Aftenstjernen* (1982)
* *Morgengaven* (1984)
* *Da jeg opdagede Amerika* (rejseskildring, 1986)
* *Skibet i flasken* (1988)
* *Landskab i to etager* (1992)
* *Hvide løgne* (brevroman, skrevet sammen med datteren Sara, 1995)

## Priser (utvalg)
* 1988 – Mottaker av Tagea Brandts Rejselegat
*  – De Gyldne Laurbær

## Referanser


## Eksterne lenker
* 
*  Biografi i Dansk Kvindebiografisk leksikon